open-index/open-wikipedia-markdown huggingface dataset:
Μερτσάνσκογιε

Το **Μερτσάνσκογιε** (ρωσικά: *Мерчанское*) είναι ένας οικισμός αγροτικού τύπου της Ρωσίας και μέρος του Κράι Κρασνοντάρ. Το 2010 ο πληθυσμός του οικισμού ανερχόταν στους 983 κατοίκους.

## Ιστορία
Το έτος ίδρυσης του σύγχρονου οικισμού θεωρείται το 1864 όταν ολοκληρώθηκε η εγκατάσταση των Ελληνοποντίων στο χωριό. Πριν τον ερχομό των Ελλήνων στον οικισμό κατοικούσαν Τσερκέζοι οι οποίοι στάλθηκαν στην Οθωμανική Αυτοκρατορία. Οι κάτοικοι ασχολήθηκαν με την καλλιέργεια καπνού και την κτηνοτροφία. Το 1887 η το 1893 χτίστηκε ο ναός του Αγίου Γεωργίου που στο ύψος ξεπερνούσε τα 18 μέτρα. 

Οι περισσότεροι κάτοικοι του χωριού Μερτσάνσκογιε, οι οποίοι αποδέχτηκαν την υπηκοότητα της Ρωσικής Αυτοκρατορίας και ύστερα την άλλαξαν σε Σοβιετική, δεν εξορίστηκαν την περίοδο των σταλινικών διώξεων αλλά πολλοί κάτοικοι του χωριού εκτελέστηκαν ή φυλακίστηκαν στο πλαίσιο της Ελληνικής επιχείρησης της Εν Κα Βε Ντε.

Τη δεκαετία του 1990 στο χωριό εγκαινιάστηκε το πρώτο μνημείο Ελλήνων θυμάτων των σταλινικών διώξεων στην περιοχή Κουμπάν. Ακόμα και σήμερα, οι νέοι κάτοικοι του διατηρούν ένα από τα καλύτερα επίπεδα γνώσης της ποντιακής διαλέκτου ανάμεσα στους Έλληνες της Ρωσίας.

## Παραπομπές


Κατηγορία:Πόλεις του Κράι του Κρασνοντάρ
Κατηγορία:Ελληνική διασπορά στη Ρωσία
Καραμολέγκος

Η **Καραμολέγκος Α.Ε.** είναι ελληνική εταιρεία αρτοποιίας με έδρα την θέση Τζήμα στην Αττική. Αποτελεί έναν από τους μεγαλύτερους παραγωγούς συσκευασμένου ψωμιού στην Ελλάδα, διαθέτοντας προϊόντα σε όλη τη χώρα και δραστηριότητες στο εξωτερικό.

## Ιστορία
Η εταιρεία ξεκίνησε το 1950 ως μικρό αρτοποιείο του Ηλία Καραμολέγκου στη Σαντορίνη το οποίο κατεστράφη με τον Σεισμό του 1956. Η οικογένεια εγκαταλείπει το νησί και εγκαθίσταται στην Αθήνα. Σταδιακά επεκτάθηκε και το 1980 ιδρύθηκε η βιομηχανική μονάδα παραγωγής ψωμιού στην Κερατέα Αττικής.  

Κατά τη δεκαετία του 1990 η εταιρεία αναπτύχθηκε δυναμικά στην αγορά του συσκευασμένου ψωμιού, εισάγοντας καινοτομίες στη συσκευασία και εμπλουτίζοντας τη γκάμα προϊόντων της με ψωμί τοστ, στρογγυλά ψωμιά, τυποποιημένα ψωμάκια και άλλα αρτοσκευάσματα.  

Το 1999 οι μετοχές της εταιρείας εισήχθησαν στο Χρηματιστήριο Αθηνών, γεγονός που συνέβαλε στη χρηματοδότηση επενδύσεων σε τεχνολογικό εξοπλισμό και υποδομές.  Το 2022 σταμάτησε η διαπραγμάτευση της μετοχής του.

Το 2001 ίδρυσε θυγατρική εταιρεία στην Ρουμανία, με στόχο την ανάπτυξη στην αγορά της Κεντρικής Ευρώπης. Η δραστηριότητα αυτή επεκτάθηκε με την παραγωγή και διάθεση ψωμιού τοστ και άλλων προϊόντων στη διεθνή αγορά.  

Στη διάρκεια της δεκαετίας του 2000, η εταιρεία συνέχισε να επενδύει στην έρευνα και ανάπτυξη νέων προϊόντων, με έμφαση σε ψωμιά ολικής άλεσης, πολυδημητριακά και προϊόντα με μειωμένα λιπαρά και αλάτι.  

Το 2016 αγόρασε την επωνυμία Κατσέλης και επανακυκλοφόρησε προϊόντα με το σήμα του.  

## Παραπομπές


## Εξωτερικοί σύνδεσμοι
* Επίσημη ιστοσελίδα Καραμολέγκος

Κατηγορία:Ελληνικές επιχειρήσεις
Ντουμπόβαγια Μπάλκα

Το **Ντουμπόβαγια Μπάλκα** (ρωσικά: *Дубовая Балка*) είναι ένας οικισμός αγροτικού τύπου της Ρωσίας και μέρος του Κράι Σταυρούπολης. Το 2014 ο πληθυσμός του οικισμού ανερχόταν στους 400 κατοίκους.
thumb|Εκκλησία του Αγίου Γεωργίου του Νικηφόρου στο χωριό
## Ιστορία
Το χωριό ιδρύθηκε το 1899 από Πόντιους Έλληνες μετανάστες αφού ο Αλέξανδρος Β΄ επέτρεψε στους Έλληνες, που διώκονταν στην Οθωμανική Αυτοκρατορία, να μετακινηθούν σε ρωσικά εδάφη. Η Ημέρα του Χωριού γιορτάζεται στις 28 Αυγούστου.

Σύμφωνα με τη Ρωσική απογραφή του 2002 που κατέγραψε 486 κατοίκους, οι 350 (δηλαδή το 72%) αυτοπροσδιορίστηκαν ως Έλληνες.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Κράι της Σταυρούπολης
Κατηγορία:Ελληνική διασπορά στη Ρωσία
Έρκουλες

Ο **Έρκουλες** είναι το ρωμαϊκό αντίστοιχο του Έλληνα ημίθεου ήρωα Ηρακλή και γιος του θεού Γιούπιτερ και της θνητής Αλκμήνης. Στην κλασική μυθολογία, ο Έρκουλες είναι διάσημος για τη δύναμή του και για τις πολυάριθμες, εκτεταμένες περιπέτειές του.

Οι Ρωμαίοι προσάρμοσαν την εικονογραφία και τους μύθους του Έλληνα ήρωα στη λογοτεχνία και την τέχνη τους με το όνομα *Έρκουλες*. Στη μεταγενέστερη δυτική τέχνη και λογοτεχνία και στη λαϊκή κουλτούρα, το *Hercules* (αγγλική μετάφραση του *Έρκουλες*) χρησιμοποιείται συχνότερα από το *Heracles* (αγγλική μετάφραση του *Ηρακλής*) ως όνομα του ήρωα. Ο Έρκουλες είναι μια πολύπλευρη φιγούρα με αντιφατικά χαρακτηριστικά, τα οποία επέτρεψαν στους μεταγενέστερους καλλιτέχνες και συγγραφείς να επιλέξουν πώς να τον αναπαραστήσουν.

## Δείτε επίσης

* Ρωμαϊκή μυθολογία
* Ηρακλής

## Παραπομπές


## Εξωτερικοί σύνδεσμοι
* 

Κατηγορία:Ηρακλής
Κατηγορία:Θεοί της Ρωμαϊκής μυθολογίας
Κατηγορία:Θρυλικοί προγεννήτορες
Βάσω Αλαγιάννη

Η **Βάσω Αλαγιάννη** (Πόρτο Ράφτη, 29 Σεπτεμβρίου 1944 - Αθήνα, 27 Ιουνίου 2022) ήταν Ελληνίδα συνθέτρια και στιχουργός, γνωστή για το τραγούδι «Αχ Ελλάδα σ’ αγαπώ»..

## Βιογραφικά στοιχεία
Γεννήθηκε το 1944 στο Πόρτο Ράφτη, όπου και μεγάλωσε και πέρασε τα παιδικά της χρόνια. Αργότερα, όταν έγινε μουσικός, πάντοτε έλεγε το εξής, *«Γεννήθηκα και μεγάλωσα δίπλα στην θάλασσα. Δέκα σπίτια, ένα μανάβικο, δύο βοσκοί και τέσσερις ψαράδες»*.

Ξεκίνησε να ασχολείται με τη μουσική από νεαρή ηλικία και εκπαιδεύτηκε μουσικά δίπλα στον Μάνο Λοΐζο και αργότερα στον Νότη Μαυρουδή, οι οποίοι την ενθάρρυναν να ασχοληθεί επαγγελματικά με τη μουσική σύνθεση.

Η πρώτη της δισκογραφική παρουσία έγινε το 1982 με το δίσκο *Το Χαράτσι*, σε στίχους Μανώλη Ρασούλη, όπου συνέθεσε τα τραγούδια «Υδροχόος» και «Λεμόνι στην πορτοκαλιά», που ερμήνεψε πρώτος ο Νίκος Παπάζογλου.

Συνεργάστηκε με τον Ρασούλη και τον Παπάζογλου σε ακόμη δύο δίσκους: *Σύνεργα* (1990) και *Στο Λυκαβηττό* (1991), όπου περιλαμβάνεται και το εμβληματικό τραγούδι «Αχ Ελλάδα σ’ αγαπώ».

Από το 1992 και μετά, έγραψε η ίδια και τους στίχους για έργα μεγάλης εμβέλειας, σε συνεργασία με καλλιτέχνες όπως:
* Μανώλης Λιδάκης – *4 κύκλοι τραγουδιών* (1995)
* Πίτσα Παπαδοπούλου – *Με τα μάτια κλειστά* (1994), με το τραγούδι «Πού πάει η αγάπη όταν φεύγει»
* Σταύρος Λογαρίδης – *Ονειρεμένες πολιτείες* (1996)
* Χάρις Αλεξίου – *Παράξενο φως* (2000)
* Δημήτρης Μπάσης – *Μιλάω χρόνια* (2000).

Τον Ιούνιο 2004, το περιοδικό Δίφωνο κυκλοφόρησε CD-συλλογή 12 τραγουδιών της Αλαγιάννη με τίτλο "Ανάβω όλα τα φώτα".

Συνολικά, το έργο της περιλαμβάνει περίπου 82 μουσικές συνθέσεις, εκ των οποίων τα 39 περιέχουν και στίχους δικούς της. Κυκλοφόρησε επίσης και το προσωπικό της άλμπουμ, *Svarno*, όπου για πρώτη φορά ερμηνεύει η ίδια δύο τραγούδια («Το Βοτσαλάκι» και «Πολυαγαπημένε μου»), αποτελώντας μια εσωτερική εξομολόγηση της καλλιτέχνιδας.

Απεβίωσε στον ύπνο της στις 27 Ιουνίου 2022. Την είδηση έκανε γνωστή η Χάρις Αλεξίου μέσω ανάρτησης στο Instagram, αποχαιρετώντας τη φίλη και συνεργάτιδά της με συγκινητικά λόγια.

## Άλλες δραστηριότητες
Ήταν Reiki Master από το 1990 και συνέβαλε στη διάδοση του Reiki στην Ελλάδα. Ασχολήθηκε με την εσωτερική αναζήτηση και τον διαλογισμό από το 1972, ενώ ταξίδευε συχνά στην Πούνα της Ινδίας (Osho Multiversity).

## Επιλεγμένες μουσικές συνθέσεις
* «Υδροχόος» (στίχοι: Μανώλης Ρασούλης – ερμηνεία: Ν. Παπάζογλου)
* «Λεμόνι στην πορτοκαλιά» (στίχοι: Μ. Ρασούλης – ερμηνεία: Ν. Παπάζογλου)
* «Αχ Ελλάδα σ’ αγαπώ» (σύνθεση: Αλαγιάννη – στίχοι: Ρασούλης)
* «Απόψε σιωπηλοί» (στίχοι & μουσική: Αλαγιάννη – ερμηνεία: Ν. Παπάζογλου)
* «Γλάρος» (στίχοι & μουσική: Αλαγιάννη – ερμηνεία: Μανώλης Λιδάκης).

## Παραπομπές


Κατηγορία:Έλληνες συνθέτες
Κατηγορία:Έλληνες στιχουργοί
Διοργανώσεις Ε.Π.Σ. Θεσπρωτίας 2024–25

Για την **περίοδο 2024–25**, η Ένωση Ποδοσφαιρικών Σωματείων Θεσπρωτίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Θεσπρωτίας.

## Πρωτάθλημα

Η δομή του πρωταθλήματος της Ε.Π.Σ. Θεσπρωτίας είναι η εξής:

* Α΄ Κατηγορία

### Α΄ Κατηγορία

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ευρυτανίας.

### Τελικός

## Εξωτερικοί σύνδεσμοι

* Επίσημη ιστοσελίδα

Κατηγορία:Ε.Π.Σ. Θεσπρωτίας
Κατηγορία:Εγχώρια ποδοσφαιρικά πρωταθλήματα 2024–2025
Κατηγορία:Εγχώρια ποδοσφαιρικά κύπελλα 2024-2025
Μόμσεν (αποσαφήνιση)

Το γερμανικής προελεύσεως επώνυμο **Μόμσεν** (* Mommsen* ή * Momsen*) μπορεί να αναφέρεται σε κάποιο από τα παρακάτω πρόσωπα:

* Βόλφγκανγκ Μόμσεν (1930-2004), Γερμανός ιστορικός
* Τέοντορ Μόμσεν (1817-1903), Γερμανός κλασικιστής, νομικός και ιστορικός, Βραβείο Νόμπελ Λογοτεχνίας το 1902
* Τέυλορ Μόμσεν (γενν. 1993), Αμερικανίδα τραγουδίστρια, στιχουργός, ηθοποιός και μοντέλο
* Τσαρλς Μόμσεν (1896-1967), Αμερικανός πρωτοπόρος τεχνικής για τη διάσωση πληρωμάτων υποβρυχίων
* Χανς Μόμσεν (ιστορικός) (1930-2015), Γερμανός ιστορικός (δίδυμος αδελφός του Βόλφγκανγκ και δισέγγονος του Τέοντορ)
* Χανς Μόμσεν (μαθηματικός) (1735-1811), Φρίσιος αγρότης και αυτοδίδακτος μαθηματικός, αστρονόμος και εφευρέτης
Φλογαΐτης

Το ελληνικό όνομα **Φλογαΐτης** μπορεί να αναφέρεται, ως επώνυμο, σε κάποιο από τα παρακάτω πρόσωπα:

* Θεόδωρος Φλογαΐτης (1848-1905), δικηγόρος, βουλευτής Χαλκίδος και συγγραφέας πολύτομης συλλογής νόμων
* Νικόλαος Φλογαΐτης (1799-1867), αγωνιστής στην Επανάσταση του 1821 και δικαστικός
* Σπύρος Φλογαΐτης (γενν. 1950), καθηγητής της Νομικής που διετέλεσε δύο φορές υπηρεσιακός υπουργός
Χίλντε Μάνγκολντ

Η **Χίλντε Μάνγκολντ** το γένος **Πρέσολντ** (, 20 Οκτωβρίου 1898 &ndash; 4 Σεπτεμβρίου 1924) ήταν Γερμανίδα εμβρυολόγος, γνωστή για τη διδακτορική διατριβή της το 1923, που έθεσε τα θεμέλια για την ανακάλυψη του εμβρυϊκού κόμβου, η οποία απέφερε στον επιβλέποντα τη διατριβή καθηγητή της Χανς Σπέμαν το Βραβείο Νόμπελ Φυσιολογίας και Ιατρικής του 1935, «μία από τις ελάχιστες διδακτορικές διατριβές στη βιολογία που είχαν ως άμεσο αποτέλεσμα τη βράβευση με ένα Βραβείο Νόμπελ». Η δομή αυτή «οργανώνει» το έμβρυο κατά το πρώιμο στάδιο του γαστριδίου. Το γενικότερο φαινόμενο ωστόσο που υπέδειξε η Μάνγκολντ είναι η λεγόμενη «εμβρυϊκή επαγωγή», δηλαδή η ικανότητα ορισμένων κυττάρων να κατευθύνουν την αναπτυξιακή πορεία άλλων κυττάρων. Η ανακάλυψη αυτή απετέλεσε ένα από τα πρώτα βήματα προς την κλωνοποίηση. Η εμβρυϊκή επαγωγή παραμένει μια θεμελιώδους σημασίας περιοχή ερευνών στο πεδίο της εμβρυολογίας.

## Δείτε επίσης
* Εμβρυογένεση
* Άουγκουστ Βάισμαν

## Παραπομπές


Κατηγορία:Εμβρυολόγοι
Κατηγορία:Γερμανοί βιολόγοι
Επαρχία Καλλιδρόμης

μικρογραφία|237x237εσ|Η επαρχία Καλλιδρόμης/Ευρυτανίας με κόκκινο. Με κόκκινο ζιγκ-ζαγκ ο δήμος Παρακαμπυλίων, ο οποίος ήταν μέρος της επαρχίας μέχρι το 1848.
Η **Καλλίδρομη** ήταν μία από τις πρώτες πέντε επαρχίες της Αιτωλοακαρνανίας. Καταλάμβανε το βορειοανατολικό τμήμα του νομού και συνόρευε στα δυτικά με την επαρχία Ακαρνανίας, καθώς και νοτίως με την επαρχία Τριχωνίας και την επαρχία Ναυπακτίας. Έδρα της ήταν η Καλλιδρόμη, το σημερινό Καρπενήσι. Η επαρχία αρχικά περιείχε την σημερινή περιφεριακή ενότητα Ευρυτανίας και τον δήμο Παρακαμπυλίων. 

## Διοικητικές μεταβολές
Δημιουργήθηκε αρχικά με την διοικητική διαίρεση του 1833 ως μία από τις πέντε αρχικά επαρχίες του νομού Αιτωλίας και Ακαρνανίας. Μετονομάστηκε το 1840 από επαρχία Καλλιδρόμης σε επαρχία Ευρυτανίας, και η έδρα της απο Καλλiδρόμη σε Καρπενήσι. Η επαρχία περιελάμβανε μέρχι το 1848 τον δήμο Παρακαμπυλίων. Ο δήμος αυτός προσαρτήθηκε στην επαρχία Τριχωνίδας από τότε, και σήμερα ανήκει στην περιφεριακή ενότητα Αιτολοακαρνανίας.

## Παραπομπές

https://www.eetaa.gr/eetaa/metaboles/nommet_details.php?id=7

Κατηγορία:Επαρχίες του νομού Αιτωλοακαρνανίας
Χαβιέρ Ριμπάλτα

Ο **Χαβιέρ Ριμπάλτα** (*Javier Ribalta*, 14 Σεπτεμβρίου 1980) είναι Ισπανός προπονητής, ο οποίος είναι διευθυντής ποδοσφαίρου στην ΑΕΚ.

Ξεκίνησε το 2008 ως σκάουτερ στη Σέριε Α στην Τορίνο. Το 2009 μετακόμισε στη Μίλαν, όπου παρέμεινε για δύο σεζόν. Το 2011 ανέλαβε ως επικεφαλής σκάουτερ της Νοβάρα, αλλά έφυγε από τον σύλλογο στο τέλος της σεζόν, όταν υποβιβάστηκε στη Σέριε Β. Στη συνέχεια, η Γιουβέντους τον απέκτησε ως επικεφαλής σκάουτερ, μια θέση που διατήρησε για πέντε σεζόν. Το 2017 μετακόμισε στην Αγγλία, υπογράφοντας στη Μάντσεστερ Γιουνάιτεντ στο ίδιο πόστο. Το 2018 υπέγραψε με τη Ζενίτ Αγίας Πετρούπολης ως αθλητικός διευθυντής. Μετά από τρία χρόνια, επέστρεψε στην Ιταλία και υπέγραψε με την Πάρμα ως διευθύνων σύμβουλος αθλητισμού. Την επόμενη σεζόν μετακόμισε στη Γαλλία, υπογράφοντας με τη Μαρσέιγ ως διευθυντής ποδοσφαίρου. Από τον Οκτώβριο του 2024 είναι διευθυντής ποδοσφαίρου της ΑΕΚ.

## Παραπομπές


Κατηγορία:Πρόσωπα του ποδοσφαίρου
Κατηγορία:Καταλανοί
Βηντ (ποταμός)

Ο **Βηντ** (, ορθότερη γερμανική προφορά «Βητ») είναι ποταμός της Γερμανίας στη Ρηνανία-Παλατινάτο, με μήκος 102,8 χιλιομέτρα και λεκάνη απορροής με έκταση 770 τετραγωνικά χιλιόμετρα. Αποτελεί δεξιό παραπόταμο του Ρήνου.

Ο Βηντ ρέει γενικώς προς τα νοτιοδυτικά, στην περιοχή των λόφων Βέστερβαλντ. Πηγάζει κοντά στο χωριό Ντράιφελντεν και διέρχεται από  Altenkirchen, Neustad and Waldbreitbach, προτού χυθεί στον Ρήνο στο Neuwied.

## Παραπόταμοι
Οι κυριότεροι παραπόταμοι του ίδιου του Βηντ είναι οι εξής:

### Αριστεροί
* Holzbach 
* Almersbach
* Breibach
* Fockenbach
* Aubach
* Laubach

### Δεξιοί
* Rothenbach
* Ingelbach
* Michelbach
* Sehrtenbach
* Erbach
* Ölferbach ή Lenzbach
* Birnbach
* Mehrbach
* Pfaffenbach
* Reichelbach

## Παραπομπές


Βηντ
Γκρέτσεσκογιε

Το **Γκρέτσεσκογιε** (ρωσικά: *Греческое*) είναι ένας οικισμός αγροτικού τύπου της Ρωσίας και μέρος του Κράι Σταυρούπολης. Το 2021 ο πληθυσμός του οικισμού ανερχόταν στους 1.124 κατοίκους. 

Βρίσκεται 106 χιλιόμετρα νοτιοανατολικά από την Σταυρούπολη.

## Ιστορία
Το χωριό Γκρέτσεσκογιε που σημαίνει "Ελληνικό" ιδρύθηκε στις 21 Σεπτεμβρίου 1897 από Ελληνοπόντιους αποίκους από την Οθωμανική Αυτοκρατορία. Το 1904, το Γκρέτσεσκογιε είχε 150 νοικοκυριά και 1.044 κατοίκους.

Στο χωριό υπάρχει η Εκκλησία του Άγιου Γεώργιου του Νικηφόρου η οποία ανεγέρθηκε την περίοδο 1899-1909.

## Δημογραφικά στοιχεία
Σύμφωνα με τη Ρωσική απογραφή του 2002, οι Έλληνες αποτελούσαν το 62% του συνολικού πληθυσμού που ανερχόταν στους 1.015 κατοίκους. Το 2010 ο πληθυσμός του οικισμού έφτασε τους 1.077 κατοίκους απο τους οποίους οι 592 ήταν Έλληνες (54,97%), 284 Ρώσοι (26,37%), 105 Αρμένιοι (9,75%) και οι υπόλοιποι 96 άλλοι η μη δηλώσαντες.

## Παραπομπές


Κατηγορία:Πόλεις του Κράι της Σταυρούπολης
Κατηγορία:Ελληνική διασπορά στη Ρωσία
Επαρχία Ακαρνανίας

μικρογραφία
Η **Ακαρνανία** ήταν μία από τις πρώτες πέντε επαρχίες της Αιτωλοακαρνανίας. Καταλάμβανε το βορειοδυτικό τμήμα του νομού και συνόρευε στα ανατολικά με την επαρχία Καλλιδρόμης και νοτίως με την επαρχία Μεσολογγίου, καθώς και νοτιοανατολικώς με την επαρχία Τριχωνίας. Έδρα της ήταν η Βόνιτσα.

## Διοικητικές μεταβολές
Δημιουργήθηκε αρχικά με την διοικητική διαίρεση του 1833 ως μία από τις πέντε αρχικά επαρχίες του νομού Αιτωλίας και Ακαρνανίας. Καταργήθηκε στη συνέχεια με τη διοικητική διαίρεση του 1845 με την οποία χωρίστηκε σε δυο επαρχίες, Βάλτου στα βόρεια και Βονίτσης-Ξηρομερίου στα νότια.

## Παραπομπές

https://www.eetaa.gr/eetaa/metaboles/nommet_details.php?id=7

Κατηγορία:Επαρχίες του νομού Αιτωλοακαρνανίας
Αγριππίνος (μάγιστρος του στρατού)

Ο **Αγριππίνος**, λατιν.: *Agrippinus* (*[[Floruit|άκμασε]]* το 451–462) ήταν στρατηγός της Δυτικής Ρωμαϊκής Αυτοκρατορίας, *[[Μάγιστρος του στρατού|Magister militum]] per Gallias* (μάγιστρος του στρατού στις Γαλατίες) υπό τους Aυτοκράτορες Βαλεντινιανό Γ΄, Πετρόνιο Μάξιμο, Άβιτο και Λίβιο Σεβήρο.

## Βιογραφία
Ο Αγριππίνος καταγόταν από τη Γαλατία. Ο Ραλφ Μάτιζεν επισημαίνει ότι οι μαρτυρημένοι δεσμοί του συγκεντρώνονται στο ανατολικό τμήμα της Λουγδουνικής Γαλατίας. «Συγγραφείς από καμία άλλη περιοχή δεν έχουν τίποτε καλό να πουν γι' αυτόν», προσθέτει ο Μάτιζεν σε παρένθεση.  Διορίστηκε *[[Κόμης (Ρωμαϊκή Αυτοκρατορία)|κόμης]]* και αργότερα *[[μάγιστρος του στρατού]] στις Γαλατίες*. Ο Υδάτιος καταγράφει ότι ως *κόμης*, έλαβε μία επιστολή από τον Ευφρόνιο επίσκοπο του Ωτύν, που περιέγραφε έναν κομήτη που εθεάθη το Πάσχα του 451.  Το *Vita Aniani* αναφέρει ότι όταν τραυματίστηκε, ο Ανιανός επίσκοπος του , τον θεράπευσε θαυματουργικά. Ως ένδειξη ευγνωμοσύνης, ο Αγριππίνος απελευθέρωσε όλους τους κρατούμενούς του.

Όταν ο Άβιτος καθαιρέθηκε από τον Μαϊοριανό το 456, ο Μαϊοριανός αντικατέστησε τον Αγριππίνο με τον Αιγίδιο ως *αρχηγό* . Ο Αιγίδιος κατηγόρησε στη συνέχεια τον προκάτοχό του για διάφορα είδη προδοσίας. Συνοδευόμενος από τον Λουπικίνο, ηγούμενο της μονής του Αγίου Κλαύδου, ο Αγριππίνος στάλθηκε στη Ρώμη, όπου δικάστηκε και καταδικάστηκε σε θάνατο, χωρίς τη δυνατότητα να ασκήσει έφεση στον Αυτοκράτορα ή στη Σύγκλητο. Σύμφωνα με το *Vita Lupicini*, ο Αγριππίνος δραπέτευσε, και κατέφυγε στην εκκλησία του Αγίου Πέτρου. Αργότερα έλαβε χάρη από τον Αυτοκράτορα, με τη βοήθεια του ηγουμένου Λουπικίνου, και στάλθηκε πίσω στη Γαλατία «εξυψωμένος με τιμές».  Είναι πιθανό ο Αγριππίνος, ο οποίος θεωρούνταν εχθρός από τον Μαϊοριανό, να αποκαταστάθηκε στην εξουσία από έναν από τους διαδόχους του, είτε τον Λίβιο Σεβήρο, είτε τον άνθρωπο πίσω από τον θρόνο, τον Ρικίμερος, ο οποίος είχε σκοτώσει τον Μαϊοριανό, και είχε τοποθετήσει τον Λίβιο Σεβήρο στον θρόνο.

Καθώς ο Αιγίδιος δεν είχε αναγνωρίσει την εξουσία του Σεβήρου, ο νέος Αυτοκράτορας αποκατέστησε τον Αγριππίνο ως *κόμη* (461 ή 462). Μόλις του δόθηκε το έμβλημα του αξιώματος, ο Αγριππίνος έδωσε την πόλη Ναρβόνα στους Βησιγότθους.  Ο Χιου Έλτον υποστηρίζει ότι αυτή η παραχώρηση ήταν δωροδοκία από τον Αυτοκράτορα Λίβιο Σεβήρο, για να ενθαρρύνει τους Βησιγότθους να πολεμήσουν εναντίον τού παλαιού αντιπάλου τού Αγριπίνου, τού Αιγιδίου. 

## Δείτε επίσης
* Ρωμαϊκός εμφύλιος πόλεμος του 456
* Ρωμαϊκός εμφύλιος πόλεμος του 461

## Σημειώσεις


## Περαιτέρω ανάγνωση
* Jones, Arnold Hugh Martin, John Robert Martindale, John Morris, "Agrippinus", *Προσωπογραφία της Ύστερης Ρωμαϊκής Αυτοκρατορίας*, τόμος 2, Cambridge University Press, σελ.&nbsp;37–38.

Κατηγορία:Ύστερη Αρχαιότητα
Κατηγορία:Γαλατία
Teen Titans Go!

Το ***Teen Titans Go!*** είναι Αμερικανική τηλεοπτική σειρά κινουμένων σχεδίων η οποία αναπτύχθηκε από τους Άαρον Χόρβαθ και Μάικλ Τζέλενικ για το Cartoon Network. Έκανε πρεμιέρα στις 23 Απριλίου 2013 και βασίζεται στην ομάδα υπερηρώων Teen Titans των DC Comics. Η σειρά ανακοινώθηκε μετά από τη δημοτικότητα των ταινιών μικρού μήκους New Teen Titans του DC Nation. Η παραγωγή της σειράς έγινε από τις DC Entertainment και Warner Bros. Animation, ενώ τα κινούμενα σχέδια δημιούργησαν οι Copernicus Studios και Bardel Entertainment στον Καναδά.

Με ένα διαφορετικό στυλ κινουμένων σχεδίων, το *Teen Titans Go!* είναι ένα κωμικό αυτόνομο spin-off της αρχικής σειράς *[[Teen Titans (τηλεοπτική σειρά)|Teen Titans]]*, με την οποία έχει ελάχιστες συνδέσεις, ενώ πολλοί χαρακτήρες από το Σύμπαν της DC κάνουν cameo εμφανίσεις. Το βασικό αρχικό καστ επιστρέφει στους αντίστοιχούς τους ρόλους και η σειρά εξερευνά τις δραστηριότητες των Titans όταν βρίσκονται εκτός του πύργου τους.

Μια ταινία μεγάλου μήκους, *[[Οι Μικροί Τιτάνες Πάνε Σινεμά]]*, κυκλοφόρησε στους κινηματογράφους στις 27 Ιουλίου 2018. Το 2021, το Cartoon Network ανακοίνωσε μια spin-off σειρά βασισμένη στα επεισόδια *The* *Night Begins to Shine*. Μέχρι στιγμής έχουν κυκλοφορήσει 9 κύκλοι, από τους οποίους ο πιο πρόσφατος ξεκίνησε να προβάλλεται τον Μάρτιο του 2025, ενώ ο 10ος βρίσκεται σε ανάπτυξη. 

## Επεισόδια


## Παραπομπές


## Εξωτερικοί σύνδεσμοι

* 

Κατηγορία:Teen Titans
Κατηγορία:Αμερικανικές τηλεοπτικές σειρές
Κατηγορία:Αγγλόφωνες τηλεοπτικές εκπομπές
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Αμερικανικές παιδικές τηλεοπτικές σειρές κινουμένων σχεδίων
Κατηγορία:Κωμικές σειρές κινουμένων σχεδίων
Κατηγορία:Τηλεοπτικές σειρές βασισμένες σε κόμικς της DC
Κατηγορία:Τηλεοπτικά spin-off
Κατηγορία:Τηλεοπτικά προγράμματα που έγιναν βιντεοπαιχνίδια
Κατηγορία:Τηλεοπτικές σειρές του Cartoon Network
Κατηγορία:Τηλεοπτικά προγράμματα που έγιναν ταινίες
Μάχη της Αρελάτης

Η **Μάχη της Αρελάτης (Αρλ)** διεξήχθη το 458 κοντά στην Αρελάτη (Αrles)  μεταξύ του Δυτικού Ρωμαίου Αυτοκράτορα Μαϊοριανού και του Βησιγότθου βασιλιά Θεοδώριχου Β'.  Μετά τη δολοφονία του Φλάβιου Αέτιου το 454, οι Βησιγότθοι άρχισαν να επεκτείνουν το βασίλειό τους εις βάρος της καταρρέουσας Ρωμαϊκής διοίκησης στη Γαλατία και την Ισπανία. Όταν ο Μαϊοριανός έγινε Αυτοκράτορας το 457, οι Βησιγότθοι υπό τον βασιλιά Θεοδώριχο Β' είχαν μόλις νικήσει το βασίλειο των Σουηβών στη βορειοδυτική Ισπανία, και εδραίωναν την κυριαρχία τους στην υπόλοιπη Ιβηρική Χερσόνησο. 

Ο Μαϊοριανός, ένας νεαρός, ικανός στρατηγός στα τέλη της δεκαετίας των τριάντα του, κληρονόμησε μία καταρρέουσα Αυτοκρατορία, που αποτελούνταν μόνο από την Ιταλία, τη Δαλματία και ορισμένες κατακερματισμένες περιοχές στη βόρεια Γαλατία. Αποφάσισε ότι το πρώτο βήμα προς την εδραίωση τής Αυτοκρατορίας θα ήταν η αντιμετώπιση των Βησιγότθων στη Σεπτιμανία.  Ταξιδεύοντας με τους στρατηγούς του Αιγίδιο και Νεποτιανό, ο Μαϊοριανός συνάντησε τον Βησιγότθο βασιλιά και τον στρατό του στην Αρελάτη, στις εκβολές του ποταμού Ροδανού (Ρον). Η μάχη που ακολούθησε, ήταν μία συντριπτική ήττα των Γότθων. Ο Θεοδώριχος Β' αναγκάστηκε να εγκαταλείψει την Αρελάτη, να εγκαταλείψει τη Σεπτιμανία, και να συνάψει μία βιαστική συνθήκη ειρήνης. Η συνθήκη επέστρεψε όλα τα Βησιγοτθικά εδάφη στην Ισπανία στους Ρωμαίους,  και οι Βησιγότθοι υποβιβάστηκαν σε καθεστώς υπόσπονδων. 

Η μάχη επέτρεψε στον Μαϊοριανό να εκστρατεύσει βαθύτερα στη Γαλατία εναντίον τού βασιλείου των Βουργουνδών και αργότερα στην Ισπανία εναντίον τού βασιλείου ττων Σουηβών.

## Αναφορές

Κατηγορία:Γαλατία
Κατηγορία:Ύστερη Αρχαιότητα
Φρεδέρικ (στρατηγός Βισιγότθων)

Ο **Φρεδέρικ/Φρεδέριχος** ( 420 – απεβ. το 463) ήταν Βησιγότθος πρίγκιπας και στρατηγός κατά την τελευταία περίοδο της Δυτικής Ρωμαϊκής Αυτοκρατορίας και της ανόδου των Βησιγότθων. Ήταν ο τρίτος γιος του Θεοδώριχου Α΄, υπηρετώντας ως Στρατηγός κυρίως στη Γαλατία υπό τον πατέρα του και τους μετέπειτα αδελφούς του Θορισμούνδο και Θεοδώριχο Β΄. Η ικανότητα του Φρεδέρικ ως διοικητή πεδίου είναι άγνωστη. Ήταν τρίτος στη σειρά διαδοχής για τον θρόνο μετά τους μεγαλύτερους αδελφούς του Θορισμούνδο και Θεοδώριχο τον Νεότερο. Είναι άγνωστο αν συμμετείχε στη μάχη των Καταλαυνικών Πεδίων, όπου απεβίωσε ο πατέρας του, ούτε είναι γνωστό τι έκανε κατά τη σύντομη βασιλεία τού μεγαλύτερου αδελφού του Θορισμούνδου (451–453). Είναι όμως κάπως γνωστό ότι ο Φρεδέρικ συνόδευσε τον αδελφό του Θεοδώριχο Β΄ σε πολλαπλές εκστρατείες, πιθανώς από το 456 έως το 463 στη Γαλατία και την Ισπανία μετά την άνοδο τού Θεοδώριχου στο θρόνο το 453, καθώς οι Γότθοι επέκτειναν την επιρροή τους στην καταρρέουσα Δυτική Ρωμαϊκή Αυτοκρατορία μετά τους θανάτους του Αέτιου (21 Σεπτεμβρίου 454) και του Βαλεντινιανού Γ΄ (16 Μαρτίου 455).

Σπάνια αναφέρεται στις αρχαίες πηγές. Το μόνο που έχει καταγραφεί γι' αυτόν είναι ότι συμμετείχε στη μάχη του Αυρελιάνουμ (Ορλεάνης) το 463 εναντίον του μαγίστρου του στρατού στη Γαλατία Αιγιδίου. Εκεί σκοτώθηκε κατά την ήττα του Βησιγοτθικού Στρατού από τις Γαλατο-ρωμαϊκές Δυνάμεις. Το τέλος του είχε σοβαρές επιπτώσεις στο ασίλειο, καθώς ο Θεοδώριχος Β' δολοφονήθηκε στις αρχές του 466 από τον νεότερο, αλλά πιο φιλόδοξο αδελφό τους, τον Εύρικ.

## Πηγές
* Thompson, EA *Οι Γότθοι στην Ισπανία* . Οξφόρδη: Clarendon Press, 1969.  .
* Κόλινς, Ρότζερ. *Βησιγοτθική Ισπανία, &#x2013;* . Οξφόρδη: Blackwell Publishing, 2004. ISBN&nbsp; .
* Collins, Roger. «Ο βασιλιάς Λεοβίγιλδος και η μεταστροφή των Βησιγότθων». *Νόμος, Περιφερειοκρατία και Πολιτισμός στην Πρώιμη Μεσαιωνική Ισπανία* . Variorum, 1992. ISBN&nbsp;.

Κατηγορία:Αρχαίοι Ρωμαίοι στρατηγοί
Κατηγορία:Ύστερη Αρχαιότητα
Κατηγορία:Γαλατία
Σουνιέρικ

Ο **Σουνιέρικ**/Σουνιέριχος, λατιν.: *Suniericus* (άκμασε το 459-461) ήταν Βησιγότθος στρατηγός, ο οποίος συνεργάστηκε με τον ρωμαϊκό στρατό στην ανακατάληψη της Ισπανίας για λογαριασμό του Αυτοκράτορα Μαϊοριανού.

## Βιογραφία
Ως διάδοχος του Κυρίλα, ο Σουνιέρικ στάλθηκε από τον βασιλιά Θεοδώριχο Β΄ στη Βαιτική Ισπανία το 459 με στρατό των Βησιγότθων. Προήχθη στον βαθμό του *κόμη των στρατιωτικών* (comes rei militaris) την ίδια χρονιά, μαζί με τον στρατηγό Νεποτιανό, *κόμη και μάγιστρο και των δύο στρατών* (comes et magister utriusque militiae) του Αυτοκράτορα Μαϊοριανού, και έστειλε αγγελιοφόρους στη Γαλικία για να ενημερώσουν για τη συμμαχία μεταξύ των Βησιγότθων και της Αυτοκρατορίας. Μετά από αυτή τη συμμαχία, ο Σουνιέρικ και ο Νεποτιανός ηγήθηκαν ενός στρατού των Βησιγότθων το 460 εναντίον των Σουηβών, τους οποίους νίκησαν κοντά στο *[[Λούγο|Lucus Augusti]]*, λεηλατώντας τα περίχωρα, και τελικά μετακινήθηκαν στη Λουζιτανία, κατακτώντας την πόλη Σκαλαβίς.

Το 461 επέστρεψε στη Γαλατία.

## Βιβλιογραφία
* Jones, Arnold Hugh Martin, John Robert Martindale, John Morris, "Suniericus", *Η Προσωπογραφία της Ύστερης Ρωμαϊκής Αυτοκρατορίας*, τόμος 1, Cambridge University Press, 1992, , σελ. 1040.

Κατηγορία:Γαλατία
Κατηγορία:Ύστερη Αρχαιότητα
Τουλδίλα

Ο **Τουλδίλα**, λατιν.: *Tuldila* (458) ήταν ηγέτης των Ούννων στον στρατό του Μαϊοριανού.

## Ιστορία
Στις αρχές του 458, ο Αυτοκράτορας της Δυτικής Ρωμαϊκής Αυτοκρατορίας Μαϊοριανός συγκέντρωσε έναν τεράστιο στρατό, που σχηματίστηκε από βαρβαρικές φυλές, συμπεριλαμβανομένων *του Χούνων*, για την εκστρατεία εναντίον των Βανδάλων .  Ο Σιδόνιος Απολλινάρις αφηγείται:
 «...γύρω σου συνωστίζονταν χιλιάδες υπό διαφορετικά λάβαρα. Μόνο μία φυλή σού αρνήθηκε την υπακοή, μια φυλή που πρόσφατα, με διάθεση ακόμη πιο άγρια ​​από τη συνήθειά της, είχε αποσύρει τον αδάμαστο στρατό της από τον Δούναβη, επειδή είχε χάσει τους άρχοντές της στον πόλεμο, και ο Τουλδίλα προκάλεσε σε αυτό το άτακτο πλήθος μια τρελή επιθυμία για μάχη, την οποία θα έπρεπε να πληρώσουν ακριβά».
Αυτή η αφήγηση αναφέρεται στην απώλεια του Έλακ και άλλων αρχηγών, και στη μάχη του Νεδάο που είχε διεξαχθεί μόλις λίγα χρόνια νωρίτερα, και αποσύρθηκαν από τον Δούναβη, ο οποίος τώρα κατεχόταν από πρώην Γερμανούς υπηκόους.  Αυτοί οι Ούννοι βρίσκονταν στην Άνω Μοισία και τη Δακία Ριπένσις. 

## Ετυμολογία
Το όνομα Τουλδίλα, όπως και το όνομα Τουλάν Καγκάν (*Τουλδίχ,* δεκαετία του 580) των Γκιοκτούρκων, προέρχεται από το τουρκικό **tuld-* (που αποτελείται από το *uld-* ή *ult-*, βλ. Uldin), και το υποκοριστικό επίθημα -*in/-ach* (*+q*, *+k*), δηλ. το γερμανικό υποκοριστικό επίθημα *-ila* . 

## Αναφορές

; Πηγές
* 

Κατηγορία:Ύστερη Αρχαιότητα
Κατηγορία:Γότθοι
Νεποτιανός (μάγιστρος του στρατού)

Ο **Νεποτιανός**, λατιν.: *Nepotianus* (απεβ. το 465) ήταν στρατηγός της Δυτικής Ρωμαϊκής Αυτοκρατορίας.

## Βιογραφία
Ο Νεποτιανός νυμφεύτηκε την αδελφή του Μαρκελλίνου, του ημιανεξάρτητου ηγεμόνα της Δαλματίας. Ο Ιούλιος Νέπως, ο τελευταίος Δυτικός Ρωμαίος Αυτοκράτορας, μπορεί να ήταν γιος τους, και κάποια στιγμή διαδέχθηκε τον Νεποτιανό ως ηγεμόνας της Δαλματίας.

Στον Γοτθικό Πόλεμο (457-458) ήταν *κόμης και μάγιστρος και των δύο στρατών* (comes et magister utriusque militiae) και μαζί με τον Αιγίδιο, διοικούσε τον στρατό του Δυτικού Αυτοκράτορα, Μαϊοριανού. Την ίδια χρονιά, ο Μαϊοριανός ξεκίνησε μία στρατιωτική εκστρατεία για την ανακατάληψη της Γαλατίας. Ο στρατός, ενισχυμένος από μερικούς βαρβάρους μισθοφόρους, εκδίωξε τους Βησιγότθους του Θεοδώριχου Β' από την Αρελάτη, και τους ανάγκασε να επιστρέψουν στην *[[Φοιδεράτοι|υπόσπονδή]]* τους κατάσταση. Με τη βοήθεια των ανανεωμένων υπόσπονδώ*ν* του (foederati), ο Μαϊοριανός εισήλθε στην κοιλάδα του Ροδανού, κατακτώντας τους πληθυσμούς της «μερικούς με όπλα, και άλλους με διπλωματία».  Νίκησε τους Βουργουνδούς, και πολιόρκησε και κατέκτησε την πόλη Λούγδουνον (Λυών): η επαναστατημένη πόλη τιμωρήθηκε με βαρύ πρόστιμο, ενώ οι Βαγαυδοί αναγκάστηκαν να ενταχθούν στην Αυτοκρατορία. 

Το 459 κάποιοι απεσταλμένοι του Νεποτιανού και του Γότθου κόμη Σουνιέρικ έφθασαν στη Γαλικία, για να ανακοινώσουν τη νίκη του Μαϊοριανού και τη συνθήκη μεταξύ Ρωμαίων και Βησιγότθων.

Τον Μάιο του 460, ο Νεποτιανός και ο Σουνιέρικ οδήγησαν μερικά στρατεύματα σε κοινή επίθεση με τον Θεοδώριχο εναντίον των Σουηβών: Ο Νεποτιανός κινήθηκε προς τη Γαλικία, και επιτέθηκε στον στρατό των Σουηβών, νικώντας τον κοντά στο *[[Λούγο|Lucus Augusti]]*.

Στις αρχές της δεκαετίας του 460 ο Νεποτιανός καθαιρέθηκε με εντολή του Θεοδώριχου Β΄, ίσως επειδή αντιτάχθηκε στον ισχυρό μάγιστρο του στρατού Ρικίμερος, και αντικαταστάθηκε από τον Αρβόριο. Απεβίωσε το 465.

## Σημειώσεις

## Βιβλιογραφία
* Paul Fouracre, *Η Νέα Μεσαιωνική Ιστορία του Κέιμπριτζ*, Cambridge University Press, 2005, , σελ. 165–166.
* Άρνολντ Χιου Μάρτιν Τζόουνς, Τζον Ρόμπερτ Μάρτινντεϊλ, Τζον Μόρις, «Νεποτιανός 2», *Η Προσωπογραφία της Ύστερης Ρωμαϊκής Αυτοκρατορίας*, τόμος 1, Cambridge University Press, 1992, , σελ. 778.
* Ralph W. Mathisen, "Julius Valerius Maiorianus (18 Φεβρουαρίου/28 Δεκεμβρίου 457 - 2/7 Αυγούστου 461)", *De Imperatoribus Romanis* .
* Τζον Μάικλ Ο'Φλιν, *Γενάρχης της Δυτικής Ρωμαϊκής Αυτοκρατορίας*, Πανεπιστήμιο της Αλμπέρτα, 1983.

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι του 5ου αιώνα
Διοργανώσεις Ε.Π.Σ. Καβάλας 2024–25

Για την **περίοδο 2024–25** η Ένωση Ποδοσφαιρικών Σωματείων Καβάλας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Καβάλας.

## Πρωτάθλημα

Η δομή του πρωταθλήματος της Ε.Π.Σ. Καβάλας είναι η εξής:

* Α΄ Κατηγορία
* Β΄ Κατηγορία
**1ος Όμιλος 
**2ος Όμιλος

### Α΄ Κατηγορία

### B΄ Κατηγορία

Σημειώσεις:


## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Καβάλας.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Καβάλας
Κατηγορία:Εγχώρια ποδοσφαιρικά πρωταθλήματα 2024–2025
Κατηγορία:Εγχώρια ποδοσφαιρικά κύπελλα 2024-2025
Διοργανώσεις Ε.Π.Σ. Ηρακλείου 2024–25

Για την **περίοδο 2024–25**, η Ένωση Ποδοσφαιρικών Σωματείων Ηρακλείου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην Περιφερειακή Ενότητα Ηρακλείου.

## Πρωτάθλημα

Η δομή του πρωταθλήματος της Ε.Π.Σ. Ηρακλείου είναι η εξής:

* Α1 Κατηγορία
* Α2 Κατηγορία
* Β΄ Κατηγορία
**1ος Όμιλος
**2ος Όμιλος

### Α1 Κατηγορία

Σημειώσεις:


### Α2 Κατηγορία

Σημειώσεις:
  

### Β΄ Κατηγορία

Σημειώσεις:


## Κύπελλο

Αναλυτικά τα αποτελέσματα από τα προημιτελικά και έπειτα : 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ηρακλείου
Κατηγορία:Εγχώρια ποδοσφαιρικά πρωταθλήματα 2024–2025
Κατηγορία:Εγχώρια ποδοσφαιρικά κύπελλα 2024-2025
Φεστιβάλ νέων καλλιτεχνών του Μπαϊρόιτ

Το **Φεστιβάλ νέων καλλιτεχνών του Μπαϊρόιτ** (γερμανική ονομασία: Festival junger Künstler Bayreuth) είναι ένα ετήσιο μουσικό φεστιβάλ που λαμβάνει χώρα στην πόλη του Μπαϊρόιτ της Νότιας Γερμανίας. 

## Γενικές πληροφορίες
Το φεστιβάλ το 1950 από στελέχη του Φεστιβάλ του Μπαϊρόιτ υπό την σκέπη του Γιαν Σιμπέλιους, με στόχο την δημιουργία ενός φεστιβάλ, στο οποίο θα εμφανίζονταν νέοι καλλιτέχνες.

Βασικός σκοπός του φεστιβάλ είναι η οργάνωση συναυλιών κλασικής μουσικής στελεχωμένων από νέους κυρίως μουσικούς στην πόλη του Bayreuth και στην γύρω περιοχή. Σε πολλές περιπτώσεις αξιοποιούνται ναοί (καθολικοί και προτεσταντικοί) ως χώροι συναυλιών. Περιλαμβάνει μουσικά workshops (το αποτέλεσμα των οποίων παρουσιάζεται σε συναυλίες), ομιλίες, καθώς επίσης και δυνατότητα πρακτικής άσκησης για άτομα που ενδιαφέρονται να μάθουν για ζητήματα πολιτιστικής διαχείρισης. Για ένα μεγάλο διάστημα, ως το 2024, καλλιτεχνική διευθύντρια του φεστιβάλ ήταν η Δρ. Sissy Thammer.

Στις διοργανώσεις του διαστήματος 2023-2025 έλαβαν μέρος μεταξύ άλλων: οι αρχιμουσικοί Mark Gibson, Oksana Lyniv και Fred Sjoberg, o κρουστός Christian Benning, o συνθέτης Fredrik Schwenk (νυν καλλιτεχνικός διευθυντής του φεστιβάλ), η Νεανική Μπαρόκ Ορχήστρα της Βαυαρίας (Bayerisches Jugend-Barockorchester), το σύνολο μπαρόκ μουσικής Thalia Ensemble και το κουαρτέτο εγχόρδων Noricum.

## Παραπομπές


## Εξωτερικοί σύνδεσμοι
* Επίσημος ιστότοπος
Κριμσκ

Το **Κριμσκ** (ρωσικά: *Крымск*) είναι μια πόλη της Ρωσίας και μέρος του Κράι Κρασνοντάρ. Το 2010 ο πληθυσμός της πόλης ανερχόταν στους 57.382 κατοίκους.

Βρίσκεται στους βόρειους πρόποδες του Μεγάλου Καυκάσου, 81 χιλιόμετρα δυτικά του Κρασνοντάρ. 

## Ιστορία
Το 1858 χτίστηκε εδώ το φρούριο Κρίμσκαγια στην θέση εγκαταλελειμμένου χωριού Κιρκάσιων. Στους Κοζάκους στρατιώτες παραχωρήθηκαν οικόπεδα και αργότερα μετανάστες από άλλες περιοχές της νότιας και κεντρικής Ρωσίας, της Ουκρανίας, της Μολδαβίας αλλά και Έλληνες του Πόντου εγκαταστάθηκαν στον οικισμό. Το 1886 ξεκίνησε η κατασκευή της εκκλησίας του Αρχάγελλου Μιχαήλ. Διετέλεσε πρωτεύουσα της Ελληνικής Αυτόνομης Επαρχίας την περίοδο 1930-1932.

Στις 20 Απριλίου 1942 καταλήφθηκε από τη Βέρμαχτ της Ναζιστικής Γερμανίας και ανακαταλήφθηκε από τον Κόκκινο Στρατό της Σοβιετικής Ένωσης στις 5 Μαΐου 1943. Το 1958 έλαβε το καθεστώς πόλης και το σημερινό της όνομα Κριμσκ.

Τον Ιούλιο του 2012 η πόλη υπέστη καταστροφική πλημμύρα μετά από έντονες βροχοπτώσεις. Μία από τις χειρότερες γνωστές καταστροφές της σύγχρονης εποχής σε αυτήν την περιοχή, με περισσότερους από 150 θανάτους από τους οποίους 140 σημειώθηκαν στο Κριμσκ.

## Δημογραφικά στοιχεία
Σύμφωνα με την Ρωσική απογραφή του 2010 που κατέγραψε 57.382 κατοίκους, η εθνικότητα τους αναλύεται παρακάτω.

## Παραπομπές


Κατηγορία:Πόλεις του Κράι του Κρασνοντάρ
Κατηγορία:Ελληνική διασπορά στη Ρωσία
Μίλος Πάντοβιτς (ποδοσφαιριστής, 2002)

Ο **Μίλος Πάντοβιτς** (Σερβικά Κυριλλικά: Милош Пантовић, γεννημένος στις 24 Αυγούστου 2002) είναι Σέρβος επαγγελματίας ποδοσφαιριστής που αγωνίζεται ως επιθετικός για τον Παναθηναϊκό και την εθνική ομάδα της Σερβίας.

## Διεθνής καριέρα
Ο Πάντοβιτς έκανε το ντεμπούτο του με την εθνική ομάδα ποδοσφαίρου της Σερβίας στις 25 Ιανουαρίου 2023 σε φιλικό αγώνα εναντίον των Ηνωμένων Πολιτειών. Η Σερβία κέρδισε τον αγώνα με 2–1, με τον Πάντοβιτς να περνά στον αγωνιστικό χώρο ως αλλαγή στο δεύτερο ημίχρονο.

## Παραπομπές


## Εξωτερικοί σύνδεσμοι

* 
* 

Κατηγορία:Σέρβοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Σερβίας Κ21
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές ΦΚ Βόζντοβατς
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Πρώτης Κατηγορίας Σερβίας
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Σούπερ Λιγκ Ελλάδας
Μάρκος Αντώνιος Πρίμος

Ο **Μάρκος Αντώνιος Πρίμος,** λατιν.: *Marcus Antonius Primus* (γενν. μεταξύ 20 και 35 μ.Χ.  – απεβ. μετά το 81 μ.Χ.) ήταν συγκλητικός και στρατηγός της Ρωμαϊκής Αυτοκρατορίας.

## Βιογραφία

### Πρώιμη ζωή
Ο Πρίμος γεννήθηκε στην Τολόσα (Τουλούζη) στη Γαλατία. Πιθανώς καταγόταν από Γαλάτες, στους οποίους είχε παραχωρηθεί δικαίωμα ψήφου από τον Μάρκο Αντώνιο κατά τη διάρκεια της γαλατικής εκστρατείας του. Ο Κένεθ Γουέλσλεϊ έγραψε ότι είχε το παρωνύμιο *Beccus* (Ράμφος), πιθανώς λόγω της σωματικής του διάπλασης.  Ο Τζέιμς Νόελ Άνταμς γράφει ότι «είχε *το παρωνύμιο Μπέκος, που σημαίνει «ράμφος [κόκορα]*».  Η μετάφραση του Λόεμπ για τους *Δώδεκα Καίσαρες* του Σουητώνιου λέει πως «*στα νιάτα του έφερε το επώνυμο Μπέκο, που σημαίνει ράμφος κόκορα*»: η υποσημείωση που συνοδεύει το παραπάνω απόσπασμα λέει, «Το *Gallus σημαίνει «κόκορας», καθώς και «Γαλάτης».* 

### Σταδιοδρομία
Κατά τη διάρκεια τής βασιλείας του Νέρωνα, διέμενε στη Ρώμη και ήταν μέλος της Συγκλητου, από την οποία εκδιώχθηκε, επειδή συνωμότησε για πλαστογράφηση διαθήκης με τον Βαλέριο Φαβιανό, και εξορίστηκε από την πόλη. Στη συνέχεια ο Γάλβας τον επανέφερε στη θέση του, και τον έθεσε επικεφαλής της Λεγεώνας XIII Gemina στην Παννονία.

Κατά τη διάρκεια του εμφυλίου πολέμου, ο Μ. Αντ. Πρίμος ήταν ένας από τους ισχυρότερους υποστηρικτές τού Βεσπασιανού. Προχωρώντας στην Ιταλία, επέτυχε μία αποφασιστική νίκη επί των οπαδών του Βιτέλλιου στο Βεδριάκον τον Οκτώβριο του 69, και την ίδια μέρα εισέβαλε και κατέλαβε την Κρεμόνα. Τα νικηφόρα στρατεύματά του λεηλάτησαν και έκαψαν την πόλη. Ντροπιασμένος από το περιστατικό, απαγόρευσε την υποδούλωση των αιχμαλώτων Κρεμωνίων και οι απαγωγείς τους άρχισαν να δολοφονούν, όσους δεν μπορούσαν να εξαγοραστούν.  Στη συνέχεια διέσχισε τα Απέννινα και κατευθύνθηκε προς τη Ρώμη, στην οποία εισέβαλε βίαια μετά από σημαντική αντίσταση. Ο Βιτέλλιος συνελήφθη και θανατώθηκε. Για λίγες ημέρες, ο Πρίμος ήταν ουσιαστικά ηγεμόνας της Ρώμης, και η Σύγκλητος του απένειμε τον βαθμό και τα διακριτικά του υπάτου, αλλά με την άφιξη του Λικίνιου Μουκιανού, έφυγε από τη Ρώμη.

Ο Πρίμος πρέπει να ήταν ζωντανός κατά τη διάρκεια της βασιλείας του Δομιτιανού, καθώς τέσσερα επιγράμματα τού Μαρτιάλι απευθύνονται σε αυτόν.  Ο Τάκιτος τον περιγράφει ως γενναίο στη δράση, πρόθυμο για λόγια, έξυπνο στο να φέρνει τους άλλους σε έχθρα, ισχυρό σε περιόδους εμφυλίου πολέμου και εξέγερσης, άπληστο, σπάταλο, στην ειρήνη κακό πολίτη, στον πόλεμο σύμμαχο που δεν πρέπει να περιφρονείται.

## Παραπομπές


## Αναφορές

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι του 1ου αιώνα
Schwan - Stabilo

Ο **Όμιλος Schwan-Stabilo** είναι γερμανικός εταιρικός όμιλος με έδρα το Χέρολντσμπεργκ.  Ιδρύθηκε το 1855 και αποτελείται από δύο ιδιωτικές εταιρείες παραγωγής, την "Schwan Cosmetics International GmbH" (κατασκευαστής καλλυντικών) και την "Stabilo International GmbH" (κατασκευαστής χαρτικών).

Η Schwan-Stabilo διαθέτει τρία τμήματα για τις επιχειρηματικές της δραστηριότητες: "Γραφικά όργανα" (Stabilo), "Καλλυντικά" (Schwan Cosmetics) και την πιο πρόσφατη, "Outdoor", με τέσσερεις θυγατρικές εταιρείες κατασκευαστών εξοπλισμού υπαίθριας αναψυχής που αποκτήθηκαν τη δεκαετία του 2010: Deuter Sport GmbH (σακίδια πλάτης), Ortovox (ορειβασία), Maier Sports (σκι).

## Παραπομπές


Κατηγορία:Γερμανικά εμπορικά σήματα
Faber - Castell

Η **Faber-Castell AG** είναι γερμανική ιδιωτική πολυεθνική εταιρεία που κατασκευάζει στυλό, μολύβια, άλλα είδη γραφείου (π.χ. συρραπτικά, κανόνες, γόμες, χάρακες)  και είδη τέχνης,  καθώς και είδη γραφής υψηλής ποιότητας και δερμάτινα είδη πολυτελείας. Με έδρα το Stein της Βαυαρίας στη Γερμανία, λειτουργεί 14 εργοστάσια και 20 μονάδες πωλήσεων σε όλο τον κόσμο. Ο Όμιλος Faber-Castell απασχολεί προσωπικό περίπου 6.500 ατόμων και δραστηριοποιείται σε περισσότερες από 120 χώρες. Ο Οίκος Faber-Castell είναι η οικογένεια που ίδρυσε και συνεχίζει να ασκεί ηγετική θέση εντός της εταιρείας. Η Faber-Castell κατασκευάζει περίπου 2 δισεκατομμύρια μολύβια σε περισσότερα από 120 διαφορετικά χρώματα κάθε χρόνο.

## Παραπομπές


Κατηγορία:Γερμανικά εμπορικά σήματα
Χρηματιστήριο του Χονγκ Κονγκ

Το **Χρηματιστήριο του Χονγκ Κονγκ** (κινεζικά: 香港交易所· πινγίν: Xiānggǎng jiāoyìsuǒ, SEHK, είναι ένα  από τα μεγαλύτερα χρηματιστήρια στην Ασία και το 9ο μεγαλύτερο παγκοσμίως με βάση την κεφαλαιοποίηση της αγοράς από τον Αύγουστο του 2024. Το χρηματιστήριο παίζει κρίσιμο ρόλο στη σύνδεση διεθνών επενδυτών με εταιρείες της ηπειρωτικής Κίνας, χρησιμεύοντας ως σημαντική πλατφόρμα για την άντληση κεφαλαίων. Σε αντίθεση με τα χρηματιστήρια της ηπειρωτικής Κίνας, λειτουργεί σύμφωνα με το ξεχωριστό κανονιστικό πλαίσιο του Χονγκ Κονγκ, το οποίο επιτρέπει μεγαλύτερη πρόσβαση σε ξένους επενδυτές.

Το χρηματιστήριο ανήκει (μέσω της θυγατρικής του, Stock Exchange of Hong Kong Limited) στην Hong Kong Exchanges and Clearing Limited (HKEX), μια εταιρεία χαρτοφυλακίου την οποία είναι επίσης εισηγμένη (SEHK: 388) και η οποία το 2021 έγινε ο μεγαλύτερος διαχειριστής χρηματιστηρίου στον κόσμο  όσον αφορά την κεφαλαιοποίηση της αγοράς, ξεπερνώντας την CME με έδρα το Σικάγο. Μια δημοσκόπηση του 2021 ανέφερε ότι περίπου το 57% των ενηλίκων του Χονγκ Κονγκ είχαν επενδύσει χρήματα στο χρηματιστήριο. Η φυσική αίθουσα συναλλαγών στο Exchange Square έκλεισε τον Οκτώβριο του 2017.

## Παραπομπές


## Εξωτερικοί σύνδεσμοι
* 

Κατηγορία:Οικονομία της Κίνας
Κατηγορία:Οικονομία του Χονγκ Κονγκ
Crayola

Η **Crayola LLC**, πρώην *Binney & Smith Company*, είναι αμερικανική εταιρεία κατασκευής και λιανικής πώλησης που ειδικεύεται σε είδη τέχνης. Είναι γνωστή για την επωνυμία Crayola και περισσότερο γνωστή για τα κραγιόνια της. Η εταιρεία έχει την έδρα της στο Forks Township της Πενσυλβάνια, στην περιοχή Lehigh Valley της πολιτείας. Από το 1984, η Crayola είναι θυγατρική εταιρεία που ανήκει εξ ολοκλήρου στην Hallmark Cards.

Αρχικά ιδρύθηκε ως μιαεταιρεία προμήθειας χρωστικών, η Crayola σύντομα μετατόπισε την εστίασή της σε προϊόντα τέχνης για οικιακή και σχολικά, ξεκινώντας με κιμωλίες, στη συνέχεια κραγιόνια, και αργότερα με μολύβια, μαρκαδόρους, χρώματα, πλαστελίνη και άλλα σχετικά προϊόντα. Όλα τα προϊόντα με την επωνυμία Crayola διατίθενται στο εμπόριο ως μη τοξικά και ασφαλή για χρήση από παιδιά. Τα περισσότερα κραγιόνια Crayola κατασκευάζονται στις Ηνωμένες Πολιτείες.

Τα προϊόντα της διατίθενται στην αγορά και πωλούνται σε περισσότερες από 80 χώρες.

## Παραπομπές


Κατηγορία:Αμερικανικά εμπορικά σήματα
Χρηματιστήριο του Τόκυο

Το **Χρηματιστήριο του Τόκυο** (東京証券取引所, Tōkyō Shōken Torihikijo), συντομογραφικά Tosho (東証) ή TSE/TYO, είναι χρηματιστήριο που βρίσκεται στο Τόκιο της Ιαπωνίας.

Το χρηματιστήριο ανήκει στην Japan Exchange Group (JPX), εταιρεία χαρτοφυλακίου στην οποία είναι επίσης εισηγμένη (TYO: 8697), και λειτουργεί από την Tokyo Stock Exchange, Inc.,  θυγατρική εταιρεία της JPX που της ανήκει εξ ολοκλήρου. Η JPX σχηματίστηκε από τη συγχώνευση της Tokyo Stock Exchange Group, Inc. με την Osaka Securities Exchange Co., Ltd.  (τώρα Osaka Exchange, Inc.). Η διαδικασία συγχώνευσης ξεκίνησε τον Ιούλιο του 2012, όταν η εν λόγω συγχώνευση εγκρίθηκε από την Επιτροπή Δίκαιου Εμπορίου της Ιαπωνίας..Η ίδια η JPX ξεκίνησε την 1η Ιανουαρίου 2013.

## Παραπομπές


## Εξωτερικοί σύνδεσμοι
* 

Κατηγορία:Οικονομία της Ιαπωνίας
Ιρλανδικά συνταγματικά δημοψηφίσματα 2024

Η κυβέρνηση της Ιρλανδίας διεξήγαγε δύο δημοψηφίσματα στις 8 Μαρτίου 2024 σχετικά με προτεινόμενες τροπολογίες του Συντάγματος της Ιρλανδίας. Το Νομοσχέδιο του 2023 για την Τριακοστή Ένατη Τροπολογία του Συντάγματος (Η Οικογένεια) πρότεινε την επέκταση του συνταγματικού ορισμού της οικογένειας ώστε να περιλαμβάνει και σταθερές σχέσεις εκτός γάμου. Το Νομοσχέδιο του 2023 για την Τεσσαρακοστή Τροπολογία του Συντάγματος (Η Φροντίδα) πρότεινε την αντικατάσταση της αναφοράς στη «ζωή των γυναικών στο σπίτι» και της συνταγματικής υποχρέωσης να «καταβάλλεται προσπάθεια ώστε οι μητέρες να μην υποχρεώνονται από οικονομική ανάγκη να εργάζονται παραμελώντας τα καθήκοντά τους στο σπίτι» με ένα ουδέτερο ως προς το φύλο άρθρο για τη στήριξη της φροντίδας εντός της οικογένειας.

Από τα κόμματα που εκπροσωπούνται στο Ντάιλ, οι κυβερνητικοί εταίροι συνασπισμού Φίανα Φαλ, Φίνε Γκελ και το Πράσινο Κόμμα ζήτησαν ψήφο Υπέρ και στα δύο δημοψηφίσματα, όπως και τα κόμματα της αντιπολίτευσης Σιν Φέιν, το Εργατικό Κόμμα, οι Σοσιαλδημοκράτες και το Λαός πριν από το Κέρδος–Αλληλεγγύη. Τα κόμματα της αντιπολίτευσης Αοντού και Ανεξάρτητη Ιρλανδία ζήτησαν ψήφο Κατά και στα δύο. Οργανώσεις της κοινωνίας των πολιτών όπως το Εθνικό Συμβούλιο Γυναικών της Ιρλανδίας, η Treoir, οι Οικογενειακοί Φροντιστές Ιρλανδίας, η One Family και η Ένωση Φοιτητών της Ιρλανδίας υποστήριξαν ψήφο Υπέρ και στα δύο δημοψηφίσματα, όπως και η Μαίρη Μακαλίς, πρώην πρόεδρος της Ιρλανδίας. Ομάδες όπως το Ινστιτούτο Ίονα, η Οικογενειακή Αλληλεγγύη και οι «Δικηγόροι για το Όχι» — μια  ομάδα νομικών με επικεφαλής τον γερουσιαστή Μάικλ ΜακΝτούελ — έκαναν εκστρατεία υπέρ του Όχι και στα δύο. Δημοσκοπήσεις που έγιναν από τις αρχές Φεβρουαρίου έως τις αρχές Μαρτίου έδειχναν σημαντικό προβάδισμα για την καμπάνια του Ναι και στα δύο δημοψηφίσματα.

Η συμμετοχή σε εθνικό επίπεδο ήταν 44,36 τοις εκατό των εγγεγραμμένων ψηφοφόρων. Σε αντίθεση με τις δημοσκοπήσεις, οι ψηφοφόροι απέρριψαν κατηγορηματικά και τα δύο νομοσχέδια, με 67,69 τοις εκατό να ψηφίζει Όχι στην προτεινόμενη Τριακοστή Ένατη Τροπολογία για την Οικογένεια και 73,93 τοις εκατό να ψηφίζει Όχι στην προτεινόμενη Τεσσαρακοστή Τροπολογία για τη Φροντίδα. Αυτά ήταν τα υψηλότερα και τα τρίτα υψηλότερα ποσοστά ψήφων Όχι στην ιστορία των συνταγματικών δημοψηφισμάτων στην Ιρλανδία. Από τις 39 εκλογικές περιφέρειες, μόνο το Νταν Λίρε υποστήριξε την προτεινόμενη Τριακοστή Ένατη Τροπολογία, και καμία δεν υποστήριξε την προτεινόμενη Τεσσαρακοστή. Η εκλογική περιφέρεια του Ντόνεγκαλ κατέγραψε τα υψηλότερα ποσοστά ψήφων Όχι και στα δύο δημοψηφίσματα, με 80,21 και 83,97 τοις εκατό αντίστοιχα.

## Αποτελέσματα
### 39η τροποποίηση

### 40ή τροποποίηση

## Παραπομπές


Ιρλανδια
2024
Βικτόριος της Ακουιτανίας

Ο **Βικτόριος της Ακουιτανίας**, λατιν.: *Victorius Aquitanus* (άκμασε το 457), συμπατριώτης του Πρόσπερου της Ακουιτανίας, ο οποίος εργαζόταν επίσης στη Ρώμη, συνέταξε το 457 μ.Χ. έναν Κύκλο του Πάσχα, ο οποίος βασίστηκε στον κατάλογο των υπαίθριων ιερέων που παρείχε το Χρονικό του Πρόσπερου. Αυτή η εξάρτηση έκανε τους μελετητές να πιστέψουν ότι ο Πρόσπερος εργαζόταν στα δικά του Πασχαλινά Χρονικά για αρκετό καιρό. Στην πραγματικότητα, ο Βικτόριος δημοσίευσε το έργο του μόλις δύο χρόνια μετά την τελική δημοσίευση του Χρονικού του Πρόσπερου.

Ο Βικτόριος ολοκλήρωσε το *Cursus Paschalis* το 457. Από εκείνη την ημερομηνία και μετά, άφησε κενή τη στήλη που έδινε τα ονόματα των υπάτων, αλλά ο πίνακάς του συνεχίστηκε μέχρι το έτος 559. ή Anno Passionis 532 (στο έτος των Παθών [του Ιησού ] 532 — ο Βικτόριος τοποθέτησε τα Πάθη στο 28 μ.Χ.), εξ ου και το όνομα *Cursus Paschalis annorum DXXXII* (Πασχάλιος Πίναξ έως το έτος 532). Αυτή η πρώτη εκδοχή συνεχίστηκε αργότερα από άλλους συγγραφείς, οι οποίοι συμπλήρωσαν τα ονόματα των υπάτων με την πάροδο των ετών.

Το σύστημα του Βοκτορίνου για τον Cursus Paschalis επισημοποιήθηκε από μία σύνοδο στη Γαλατία το 541, και εξακολουθούσε να χρησιμοποιείται για ιστορικά έργα στην Αγγλία μέχρι το 743, όταν δημιουργήθηκε ένας κατάλογος βασιλέων της Ανατολικής Αγγλίας, ο οποίος χρονολογήθηκε διπλά με τις περιόδους του Βίκτωρα και του Διονυσίου του Μικρού (μ.Χ.). Επίσης, χρησιμοποιήθηκε για μία επιστολή προς τον Καρλομάγνο το 773, και πιθανώς στη συνεχιζόμενη μορφή του, αποτέλεσε πηγή τόσο για τον Βέδα (ο οποίος διαπίστωσε εδώ ότι ο Αέτιος ήταν ύπατος για τρίτη φορά το 446) όσο και για την Historia Brittonum.

Ο Βικτόριος έγραψε επίσης έναν πίνακα πολλαπλασιασμού 98 στηλών, που έδινε (σε λατινικούς αριθμούς) το γινόμενο κάθε αριθμού επί 2 έως 50 φορές, και οι γραμμές ήταν «μια λίστα αριθμών που ξεκινούσαν από το χίλια, κατέβαιναν κατά εκατοντάδες μέχρι το εκατό, στη συνέχεια κατέβαιναν κατά δεκάδες μέχρι το δέκα, στη συνέχεια κατά μονάδες μέχρι το ένα και στη συνέχεια τα κλάσματα μέχρι το 1/144». 

## Δείτε επίσης
* Αιγυπτιακό ημερολόγιο
* Aυγουστάλις, του οποίου τον 84ετή κύκλο αντικατέστησε ο Βικτόριος
* Διονύσιος ο Μικρός, ο κύκλος του οποίου αντικατέστησε τον κύκλο του Βικτόριου
* Διαμάχη για το Πάσχα και *[[Ορθόδοξο Πασχάλιο|υπολογισμοί]]*

## Σημειώσεις

## Αναφορές
* Victorii Aquitani ''Cursus Paschalis annorum DXXXII'', ed. T. Mommsen, in: *Chronica Minora Saec.* IV, V, VI, VII vol. 1, pp. 667–735 (table 686–735), (1892, repr. Berlin 1961). Navigate through pages of online edition via arrows adjacent to "Blättern". Each line or year of the table continues across two pages (even-odd). Consuls are corrupt, often one or more years early (compare List of Roman consuls).
* David W. Maher and John F. Makowski. "Literary evidence for Roman arithmetic with fractions". *Classical Philology* **96**/4 (October 2001) 376–399.